"Афитосанитартә лабораториа аус ауеижьҭеи акыр шықәса ҵуеит. Арҭ ашықәсқәа зегьы ҳаспециалистцәа есыҽны имҩаԥыргоит алаборатортә ҭҵаарақәа, аентомологиеи, афитопатологиеи, агельминтологиа уҳәа иаҵанакуа ахырхарҭақәа рыла. Аусура есымша ишьақәнагаз ицон, аха иахьа уc еиԥш аҭагылазаашьа ҳауит, ҳусура акырӡа изырманшәалахаша. Ҳара иҳауит ҳусуразы иаҭаху амаругақәа зегьы, еиуеиԥшым амикроскопқәа иҳарҭоит алшара ҳаҭҵааратә усура иаҳа инҭырҳәцааны амҩаԥгара, ахәаҷа-маҷа аума, акарантинтә чымазарақәа роума рааԥшразы", - ҳәа еиҭалҳәеит Шьынқәырԥҳа.
Инеиҵыху аиҿцәажәара иара убас шәазыӡырҩыр шәылшоит арадио Sputnik Аԥсны аефир аҿы.